Η ΔΙΑΘΗΚΗ ΤΟΥ ΦΙΝΤΕΛ
2026-04-25 19:00 - 21:00 (Europe/Athens)
“Η διαθήκη του Φιντέλ Κάστρο” (Εκδόσεις “Ταξιδευτής”), μια επιλογή από τα τελευταία κείμενα του Κουβανού ηγέτη παρουσιάζεται το Σάββατο 25 Απριλίου ώρα 19:00 στη Δημοτική Βιβλιοθήκη (Αϊδινίου 28). Την εκδήλωση συνδιοργανώνουν ο Δήμος Νέας Σμύρνης, ο Πολιτιστικός Σύλλογος Χοσέ Μαρτί και οι Εκδόσεις “Ταξιδευτής”.
Πρόκειται για μία επετειακή έκδοση για 100 χρόνια από την γέννηση του Κάστρο για την οποία θα μιλήσουν ο εκδότης των εκδόσεων Ταξιδευτής Κώστας Παπαδόπουλος, ο Κώστας Ήσυχος, ο μεταφραστής του βιβλίου Βαγγέλης Γονατάς και ο Δημοτικός Σύμβουλος Λαζαρος Κικίδης.
Την εκδήλωση θα τιμήσει με την παρουσία του ο πρέσβης της Κούβας στη χώρα μας Aramis Fuente Hernandez,
Παράλληλα με την παρουσίαση του βιβλίου θα υπάρξει ενημέρωση για τα ταξίδια Αλληλεγγύης στην Κούβα και τους τρόπους συμπαράστασης στον Κουβανέζικο λαό.

ΑΘΛΗΤΙΚΗ ΗΜΕΡΑ - ΗΜΕΡΑ ΠΟΔΗΛΑΤΟΥ
2026-04-26 10:00 - 15:00
Με πρωταγωνιστή το ποδήλατο για παιδιά 6-15 ετών και πλήθος άλλες δραστηριότητες για μικρούς και μεγάλους η Νέα Σμύρνη φοράει τα αθλητικά της για την διοργάνωση της Αθλητικής Ημέρας την Κυριακή 26 Απριλίου στο Άλσος.
Η Διεύθυνση Αθλητισμού του Δήμου καλεί τα παιδιά να φορέσουν τα κράνη τους, να ανέβουν στα ποδήλατά τους και να ζήσουν μια μοναδική διαδραστική εμπειρία. Οι μικροί αναβάτες στην κεντρική πλατεία του Άλσους θα συμμετάσχουν σε παιχνίδια δεξιοτεχνίας όπως «Το Σαλιγκάρι της Υγείας», «Το Ζικ -Ζακ της Συνεργασίας», «Η πόρτα της καινοτομίας» κ.α. Επίσης θα ενημερωθούν από πιστοποιημένους εκπαιδευτές Ποδηλασίας για την Ποδηλατική Οδική Ασφάλεια, για την Ποδηλατική κουλτούρα και συμπεριφορά μέσω της εκπαιδευτικής παρουσίασης «Ποδηλατώ με ασφάλεια στην πόλη μου».
Παράλληλα θα υλοποιηθούν και άλλες εκπαιδευτικές δράσεις όπως «Ρόδα είναι και γυρίζει», «Από το σπίτι στο Σχολείο», «Ζωγραφίζω το ποδήλατο και την πόλη μου». Όλοι οι μικροί ποδηλάτες στο τέλος θα λάβουν ως ενθύμιο, Δίπλωμα Συμμετοχής, με το οπισθόφυλλο αφιερωμένο στην επεξήγηση των 17 στόχων του Ο.Η.Ε για τη Βιώσιμη Ανάπτυξη. Στο τέλος θα πραγματοποιηθεί κλήρωση ανάμεσα στους συμμετέχοντες με δώρα ένα ποδήλατο, κράνη και ποδηλατικές εμφανίσεις.
Την ίδια μέρα το Άλσος θα μεταμορφωθεί σ’ έναν τεράστιο αθλητικό χώρο όπου θα πραγματοποιηθούν:

• Μάθημα Pilates από τα Τμήματα Μαζικού Αθλητισμού του Δήμου Νέας Σμύρνης με ελεύθερη συμμετοχή.
• Σκυταλοδρομία με την συνεργασία του Σ.Α.Φ.Α.Ν.Σ. στον εξωτερικό διάδρομο του Άλσους .
• Παρουσίαση του αθλήματος Pétanque από τους αθλητές του ΠΑΝΙΩΝΙΟΥ Γ.Σ.Σ που έχουν τα γήπεδα τους στο χώρο του Άλσους.
• Χορευτικές επιδείξεις KANGOO JUMPS
• Parkour από τον Άθλο Νέας Σμύρνης
• Παρουσίαση προγραμμάτων από τα τμήματα Αισθητικής Ομαδικής Γυμναστικής, Μοντέρνου Χορού και Special Olympics Ρυθμικής Γυμναστικής του Άθλου Νέας Σμύρνης.

Οι δράσεις της Αθλητικής Ημέρας ξεκινούν στις 10:00 και ολοκληρώνονται στις 15:00

Είσοδος ελεύθερη.

Σας περιμένουμε όλους

ΠΡΩΤΟΜΑΓΙΑ ΣΤΗΝ ΠΛΑΤΕΙΑ ΜΕ ΤΟΝ ΝΙΚΟ ΠΟΡΤΟΚΑΛΟΓΛΟΥ
2026-05-01 20:00 - 22:30
Στα γνώριμα γι’ αυτόν “λημέρια” της Πλατείας επιστρέφει την Πρωτομαγιά ο Νίκος Πορτοκάλογλου με μια μεγάλη συναυλία στο πλαίσιο των Πρωτομαγιάτικών Εκδηλώσεων 2026. Την συναυλία διοργανώνει ο Δήμος Νέας Σμύρνης με την υποστήριξη της Περιφέρειας Αττικής.
Την Παρασκευή 1 Μαίου, ο Νίκος Πορτοκάλογλου που μεγάλωσε στη Νέα Σμύρνη και ξεκίνησε από εδώ την σπουδαία καλλιτεχνική του πορεία θα πραγματοποιήσει ένα μουσικό ταξίδι στο χρόνο με τις μεγαλύτερες παλιές αλλά και νέες επιτυχίες του. Θα τον πλαισιώσει μια εξαίσια ομάδα μουσικών κι όλοι μαζί υπόσχονται μια βραδιά που θα μείνει αξέχαστη.

Ώρα έναρξης 20:00
Είσοδος ελεύθερη

ΔΙΑΓΩΝΙΣΜΟΣ ΖΩΓΡΑΦΙΚΗΣ ΓΙΑ ΠΑΙΔΙΑ
2026-05-02 11:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Διαγωνισμό Παιδικής Ζωγραφικής θέμα “Εκεί που ανθίζει η Ειρήνη” διοργανώνει ο Δήμος Νέας Σμύρνης σε συνεργασία με την Παναθηναϊκή Οργάνωση Γυναικών Νέας Σμύρνης το Σάββατο 2 Μαϊου στον Δημοτικό Πολυχώρο “Γαλαξίας”, ώρα 11:00-13:00.
Ο διαγωνισμός απευθύνεται σε παιδιά Νηπιαγωγείου και Δημοτικού που καλούνται να διασκεδάσουν, να εκφράσουν την δημιουργικότητα και την φαντασία τους και να αποδώσουν με το δικό τους μοναδικό τρόπο την έννοια της ειρηνικής συνύπαρξης.
Οι ζωγραφιές θα αξιολογηθούν από επιτροπή και στους νικητές θα δοθούν βραβεία / έπαινοι. Για όλα τα παιδιά που θα συμμετέχουν οι διοργανωτές έχουν ετοιμάσει πολλές εκπλήξεις

ΣΥΝΑΥΛΙΑ ΤΗΣ ΠΑΥΛΙΝΑΣ ΒΟΥΛΓΑΡΑΚΗ ΣΤΗΝ ΠΛΑΤΕΙΑ
2026-05-02 20:00 - 23:00
Η Νέα Σμύρνη υποδέχεται την Άνοιξη με μια μεγάλη συναυλία της Παυλίνας Βουλγαράκη το Σάββατο 2 Μαίου στην Πλατεία στο πλαίσιο των Πρωτομαγιάτικων εκδηλώσεων του Δήμου Νέας Σμύρνης.
Η καταξιωμένη καλλιτέχνης που έχει συνεργαστεί με μερικά από τα μεγαλύτερα ονόματα της Ελληνικής μουσικής σκηνής, θα μοιραστεί με το κοινό μουσικές σκέψεις και θα ξεδιπλώσει σελίδες της προσωπικής της δισκογραφίας.

Ώρα έναρξης 20:00
Είσοδος ελεύθερη.

Η ΟΘΩ-Ν-ΙΤΣΑ
2026-05-06 19:00 - 21:00
Διαδραστική παρουσίαση του παιδικού βιβλίου της Έλενας Αγγελοπούλου “Οθω-Ν-ίτσα” (Εκδόσεις Κομνηνός) θα πραγματοποιηθεί την Τετάρτη 6 Μαΐου ώρα 19:00 στη Δημοτική Βιβλιοθήκη στο πλαίσιο του Φεστιβάλ Κήπου του Δήμου Νέας Σμύρνης.Τα παιδιά καλούνται από την συγγραφέα, που θα βρίσκεται εκεί για να υπογράψει το βιβλίο της, να μιλήσουν για τις οθόνες και να παίξουν όλοι μαζί χωρίς οθόνες!Το βιβλίο θα παρουσιάσουν η Σύμβουλος Ψυχικής Υγείας Στεφανία Ρουλάκη και η ηθοποιός Μ. Σολά
Είσοδος ελεύθερη

ΠΑΡΑΔΟΣΙΑΚΟ ΑΝΤΑΜΩΜΑ ΣΥΛΛΟΓΩΝ
2026-05-09 19:30 - 22:30
Ραντεβού με την παράδοση κλείνει η Νέα Σμύρνη το Σάββατο 9 Μαΐου στο Άλσος, όπου οι Πολιτιστικοί Σύλλογοι της πόλης θα παρουσιάσουν ένα πανόραμα χορών και μουσικής απ’ όλη την χώρα. Η εκδήλωση εντάσσεται στις Πρωτομαγιάτικες εκδηλώσεις του Δήμου Νέας Σμύρνης.
Στο αντάμωμα συμμετέχουν:
* Η Ένωση Ποντίων Νέας Σμύρνης – Αγ. Δημητρίου – Π. Φαλήρου “Η Μαύρη Θάλασσα”
* Η Ένωση Ηπειρωτών Νέας Σμύρνης – Π. Φαλήρου “Η Τιτάνη”
* Ο Σύλλογος Ιμβρίων
* Ο Πολιτιστικός Σύλλογος Αιτωλοακαρνάνων Νέας Σμύρνης “Ο Αχελώος”
* Ο Σύλλογος Τενεδίων “Ο Τέννης”
* Ο Πολιτιστικός Σύλλογος “Αιολίδα”
* Το Τμήμα Παραδοσιακών Χορών του Ελληνικού Ερυθρού Σταυρού Νέας Σμύρνης
* Τα Τμήματα Παραδοσιακών Χορών του Δήμου Νέας Σμύρνης
* Η Ένωση Κρητών Νέας Σμύρνης

Ώρα έναρξης: 19:30
Είσοδος ελεύθερη

ΟΜΑΛΗ ΜΕΤΑΒΑΣΗ ΠΑΙΔΙΩΝ ΣΤΟ ΔΗΜΟΤΙΚΟ: ΕΣΠΕΡΙΔΑ ΓΙΑ ΓΟΝΕΙΣ ΚΑΙ ΕΚΠΑΙΔΕΥΤΙΚΟΥΣ
2026-05-14 19:00 - 21:00
Τα βήματα για την ομαλή μετάβαση των παιδιών από το Νηπιαγωγείο στο Δημοτικό είναι το θέμα της Εσπερίδας που διοργανώνει η Διεύθυνση Παιδείας & Διά Βίου Μάθησης του Δήμου Νέας Σμύρνης την Πέμπτη 14 Μαΐου, ώρα 19:00 στον Δημοτικό Πολυχώρο “Γαλαξίας”.
Εισηγήσεις θα κάνουν:
* Κρυστάλλω Ρακαλίδου, Σύμβουλος Εκπαίδευσης ΠΕ 60, Διεύθυνση Πρωτοβάθμιας Εκπαίδευσης Δ΄ Αθήνας με θέμα “Μία νέα αρχή: Γέφυρες μεταξύ Νηπιαγωγείου και Δημοτικού
* Δέσποινα Κωνσταντοπούλου Σύμβουλος Εκπαίδευσης ΠΕ 70, Διεύθυνση Πρωτοβάθμιας Εκπαίδευσης Δ΄ Αθήνας με θέμα “Μετάβαση από το Νηπιαγωγείο στο Δημοτικό. Το “νέο” σχολείο: αλλαγή, προσαρμογή εξέλιξη και ο ρόλος των γονέων”
* Σταυρούλα Παντινάκη, Ψυχολόγος MSc Κλινικής Νευροψυχολογίας και Παιδαγωγικής Ψυχολογίας CBT Therapist, 1ο ΚΕΔΑΣΥ, Δ’ Αθήνας με θέμα “Σχολική ετοιμότητα και συναισθηματική ωρίμανση: Πως η γονεϊκότητα ενισχύει την αυτονομία.
Χαιρετισμούς θα απευθύνουν ο Αντιδήμαρχος Παιδείας & Διά Βίου Μάθησης Γιώργος Γουρναρόπουλος και Διευθυντής Πρωτοβάθμιας Εκπαίδευσης Δ’ Αθήνας Ιωάννης Κουμέντος.

Είσοδος ελεύθερη

Ψυχική ασθένεια και μοναξιά: Από την απομόνωση στη σύνδεση με την κοινότητα
2026-05-15 11:00 - 13:00
Η Τ.Ο.Π.Ψ.Υ. Δήμου Νέας Σμύρνης σας προσκαλεί σε μια ανοιχτή συζήτηση στο πλαίσιο της Ευρωπαϊκής Εβδομάδας Ψυχικής Υγείας
«Ψυχική ασθένεια και μοναξιά:
Από την απομόνωση στη σύνδεση με την κοινότητα»
Μιλάμε ανοιχτά για τη μοναξιά, την απομόνωση και τους τρόπους με τους οποίους η κοινότητα μπορεί να γίνει γέφυρα υποστήριξης και επανένταξης.
Παρασκευή 15 Μαΐου 2026
Ώρα: 11:00
Πολυχώρος «Γαλαξίας», Πλατεία Νέας Σμύρνης
Συζητούν:
• Νίκος Ρωμανάκης – Ψυχολόγος, ΕΚΨ “Π. Σακελλαρόπουλος”
• Σωτήρης Καρβουντζής – Ψυχολόγος, Κέντρο Ημέρας “Άνοδος”
• Στέλιος Μοίρας – Κοινωνικός Λειτουργός (MSc), Π.Ε.Ψ.Α.Ε.Ε.
Συντονίζει: Αμαλία Χατζή – Κοινωνική Λειτουργός, Κοινωνικές Δομές Δήμου Νέας Σμύρνης
Σας περιμένουμε να μοιραστούμε σκέψεις, εμπειρίες και τρόπους ενδυνάμωσης της ψυχικής υγείας στην πόλη μας.
Είσοδος ελεύθερη
Στο πλαίσιο της Εβδομάδας Εαρινού Τσεκ Απ (15–22 Μαΐου)

ΤΑΙΝΙΑ ΝΤΟΚΙΜΑΝΤΕΡ ΓΙΑ ΤΗΝ ΠΟΝΤΙΑΚΗ ΓΕΝΟΚΤΟΝΙΑ
2026-05-15 20:00 - 22:00
Η ταινία ντοκιμαντέρ του Νίκου Ασλανίδη “Η μπάντα” θα προβληθεί την Παρασκευή 15 Μαΐου στον Δημοτικό Πολυχώρο “Γαλαξίας” στο πλαίσιο των τριήμερων εκδηλώσεων τιμής και μνήμης για την επέτειο της Ποντιακής Γενοκτονίας. Τις εκδηλώσεις συνδιοργανώνουν ο Δήμος Νέας Σμύρνης και η Ένωση Ποντίων “Η Μαύρη Θάλασσα”.Η “μπάντα” είναι μια ταινία βασισμένη στην αληθινή ιστορία του μοναδικού επιζήσαντα από την Φιλαρμονική Ορχήστρα της Κερασούντας.

Ώρα έναρξης: 20:00Είσοδος ελεύθερη.

ΘΕΑΤΡΙΚΗ ΠΑΡΑΣΤΑΣΗ ΣΤΗΝ ΕΣΤΙΑ ΓΙΑ ΤΗΝ ΓΕΝΟΚΤΟΝΙΑ ΤΩΝ ΠΟΝΤΙΩΝ
2026-05-16 20:00 - 22:00
Η θεατρική παράσταση “Ρόδαφ’νον” του Ποντιακού Θεάτρου με τον Τάκη Βαμβακίδη, σε σκηνοθεσία του Θέμη Μουμουλίδη παρουσιάζεται το Σάββατο 16 Μαΐου στην Εστία με αφορμή την συμπλήρωση των 107 χρόνων από την Γενοκτονία των Ποντίων. Πρόκειται για μια συνδιοργάνωση του Δήμου Νέας Σμύρνης με την Ένωση Ποντίων “Η Μαύρη Θάλασσα”. Ώρα έναρξης 20:00
Η μνήμη της Γενοκτονίας του Ποντιακού Ελληνισμού θα τιμηθεί και την Παρασκευή 15 Μαΐου στον Δημοτικό Πολυχώρο “Γαλαξίας” όπου θα προβληθεί η ταινία – ντοκυμαντέρ του Νίκου Ασλανίδη “Η μπάντα” που είναι βασισμένη στην αληθινή ιστορία του μοναδικού επιζήσαντα από την Φιλαρμονική Ορχήστρα της Κερασούντας. Ώρα έναρξης 20:00
Τέλος την Κυριακή 17 Μαΐου θα πραγματοποιηθεί όπως κάθε χρόνο η εκδήλωση μνήμης στο Μνημείο Γενοκτονίας των Ποντίων (Αμισού 11). Ώρα έναρξης: 11:30

Η είσοδος σε όλες τις εκδηλώσεις είναι ελεύθερη.

ΜΑΧΗ ΤΗΣ ΚΡΗΤΗΣ: ΕΚΔΗΛΩΣΗ ΤΙΜΗΣ ΚΑΙ ΜΝΗΜΗΣ
2026-05-17 20:00 - 22:00

ΗΜΕΡΙΔΑ ΓΙΑ ΤΟΝ ΚΑΡΚΙΝΟ
2026-05-18 18:30 - 21:00
Ημερίδα για τα νεότερα δεδομένα που αφορούν τον καρκίνο και την σημασία της πρόληψης και έγκαιρης διάγνωσης διοργανώνει ο Δήμος Νέας Σμύρνης την Δευτέρα 18 Μαΐου, ώρα 18:30 στον Δημοτικό Πολυχώρο “Γαλαξίας”. Η εκδήλωση εντάσσεται στην 4η Εβδομάδα Εαρινού Τσεκ Απ της Κοινωνικής Υπηρεσίας του Δήμου που πραγματοποιείται 15-22 Μαΐου.
Στην ημερίδα θα μιλήσουν ο Ομότιμος Καθηγητής της Ιατρικής Σχολής του ΕΚΠΑ Ευστράτιος Πατσούρης και η Κυτταρολόγος, Διευθύντρια ΕΣΥ του Λαϊκού Νοσοκομείου Παναγιώτα Μήκου.

Είσοδος ελεύθερη

ΣΕΜΙΝΑΡΙΟ ΚΑΡΠΑ ΚΑΙ ΠΡΩΤΩΝ ΒΟΗΘΕΙΩΝ
2026-05-20 10:30 - 13:00
Σεμινάριο ΚΑΡΠΑ Καρδιοαναπνευστικής Αναζωογόνησης CPR και Πρώτων Βοηθειών διοργανώνεται την Τετάρτη 20 Μαΐου, ώρα 10:30 στον Δημοτικό Πολυχώρο “Γαλαξίας”. Η δράση εντάσσεται στο πλαίσιο της 4ης Εβδομάδας Εαρινού Τσεκ Απ (15-22 Μαΐου) της Κοινωνικής Υπηρεσίας Δήμου Νέας Σμύρνης σε συνεργασία με το Τμήμα Υγείας του Δήμου.Το σεμινάριο τελεί υπό την αιγίδα του Ελληνικού Διαδημοτικού Δικτύου Υγειών Πόλεων και του Ιατρικού Συλλόγου Αθήνας.Σε όλους τους συμμετέχοντες θα δοθεί πιστοποιητικό παρακολούθησης και εκπαίδευσης.

ΣΕΜΙΝΑΡΙΟ ΓΙΑ ΤΙΣ ΕΞΑΡΤΗΣΕΙΣ ΤΩΝ ΕΦΗΒΩΝ
2026-05-21 18:30 - 21:00
Σεμινάριο με θέμα “Κατανόηση της εξαρτητικής διαδικασίας – Πρόληψη και έγκαιρη αντιμετώπιση του φαινομένου” διοργανώνει ο Δήμος Νέας Σμύρνης σε συνεργασία με το Κέντρο Πρόληψης Εξαρτήσεων “Ήλιος” την Πέμπτη 21 Μαΐου, ώρα 18:30 στον Δημοτικό Πολυχώρο “Γαλαξίας”.Στο πλαίσιο του σεμιναρίου, που στοχεύει στην δημιουργία υγειών σχέσεων και στην στήριξη της ψυχοκοινωνικής ανάπτυξης των παιδιών, θα υπάρξει συζήτηση και ανταλλαγή εμπειριών και απόψεων σε ένα ασφαλές και υποστηρικτικό περιβάλλον.Εισηγητής: Ευάγγελος Κωνσταντίνου, Κοινωνικός Ψυχολόγος (MSc), Ψυχαναλυτικός Ψυχοθεραπτευτής, Επιστημονικός Υπεύθυνος Κέντρου Πρόληψης “Ήλιος”.

Είσοδος ελεύθερη.

ΠΑΡΟΥΣΙΑΣΗ ΒΙΒΛΙΟΥ ΣΤΟ ΦΕΣΤΙΒΑΛ ΚΗΠΟΥ
2026-05-22 19:00 - 21:00
Το βιβλίο “Έλληνες στρατιώτες και Μικρασιατική Εκστρατεία: Πτυχές μιας οδυνηρής εμπειρίας”, (Εκδόσεις της Εστίας) παρουσιάζεται την Παρασκευή 22 Μαΐου, ώρα 19:00 στην Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.Για το βιβλίο θα μιλήσουν ο Δημήτρης Καμούζης, Ιστορικός, Ερευνητής στο Κέντρο Μικρασιατικών Σπουδών και ο Αλέξανδρος Μακρής, Δρ. Ιστορίας, διδάσκων Πανεπιστημίου Δυτικής Αττικής.Σύντομο χαιρετισμό θα απευθύνει ο Δημοτικός Σύμβουλος Λάζαρος Κικίδης, Εντεταλμένος για την Δημοτική Βιβλιοθήκη.

Είσοδος ελεύθερη.

ΜΕΛΩΔΙΕΣ ΤΟΥ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΑΠΟ ΤΑ ΚΑΠΗ
2026-05-26 11:00 - 13:00
Ένα αφιέρωμα στις αξέχαστες μουσικές του Ελληνικού κινηματογράφου διοργανώνουν τα ΚΑΠΗ Νέας Σμύρνης την Τρίτη 26 Μαΐου.
Η εκδήλωση θα πραγματοποιηθεί στον Δημοτικό Πολυχώρο “Γαλαξίας”, 11:00-13:00
Στο μουσικό ταξίδι θα συμμετέχει η Χορωδία των ΚΑΠΗ Νέας Σμύρνης

ΟΤΑΝ Η ΠΟΙΗΣΗ ΣΥΝΑΝΤΑ ΤΗΝ ΜΟΥΣΙΚΗ
2026-05-28 11:00 - 13:30

ΕΚΔΗΛΩΣΗ ΓΙΑ ΤΗΝ ΠΕΡΙΓΕΝΝΗΤΙΚΗ ΕΜΦΥΛΗ ΒΙΑ
2026-05-28 18:00 - 20:00
Ενημερωτική εκδήλωση με θέμα «Περιγεννητική Έμφυλη Βία: 9 Μήνες +» διοργανώνει η ΑμΚΕ Φαιναρέτη και το Ινστιτούτο Ανάπτυξης Επιχειρηματικότητας (iED) την Πέμπτη 28 Μαΐου, ώρα 18:00-20:00 στον Δημοτικό Πολυχώρο “Γαλαξίας”
Οι ομιλητές θα επιχειρήσουν να αναδείξουν ένα σημαντικό αλλά συχνά αόρατο ζήτημα που αφορά την περίοδο της εγκυμοσύνης και τον πρώτο χρόνο μετά τον τοκετό.
Στόχος είναι να ανοίξει ένας δημόσιος διάλογος γύρω από:
* τις μορφές βίας που μπορεί να εμφανίζονται στην περιγεννητική περίοδο
* τον ρόλο των επαγγελματιών υγείας στην έγκαιρη αναγνώριση της περιγεννητικής έμφυλης βίας και υποστήριξη των γυναικών
* την ανάγκη για πιο ασφαλείς και υποστηρικτικές πρακτικές περιγεννητικής φροντίδας.
Στο πλαίσιο της εκδήλωσης θα διανεμηθεί το εγχειρίδιο «Περιγεννητική Έμφυλη Βία. Οδηγός ευαισθητοποίησης για επαγγελματίες υγείας» που εκπονήθηκε στο πλαίσιο του έργου, με στόχο την υποστήριξη των επαγγελματιών υγείας και την ενίσχυση της ευαισθητοποίησης γύρω από το ζήτημα.

Είσοδος ελεύθερη

Ο «ΧΟΡΕΥΤΗΣ» ΣΤΟΝ ΚΗΠΟ ΤΗΣ ΝΕΑΣ ΣΜΥΡΝΗΣ
2026-06-03 19:00 - 21:00
Το βιβλίου του Θεόδωρου Γρηγοριάδη «Ο χορευτής στον ελαιώνα» (Εκδόσεις Πατάκη) παρουσιάζεται την Τετάρτη 3 Ιουνίου, ώρα 19:00, στην Δημοτική Βιβλιοθήκη Νέας Σμύρνης στο πλαίσιο του Φεστιβάλ Κήπου.
Ο “χορευτής στον ελαιώνα” είναι ένα μυθιστόρημα γραμμένο με ρυθμό και νεύρο. Ένα βιβλίο με ασυνήθιστους χαρακτήρες και αναπάντεχες καταστάσεις, που σχολιάζει: τον παραλογισμό της ζωής, το αδιέξοδο των ανθρωπίνων σχέσεων, την αλήθεια και το ψέμα, τη θυσία και το θέαμα.
Τον συγγραφέα θα παρουσιάσει η φιλόλογος και υπαρξιακή ψυχοθεραπεύτρια Πηνελόπη Δεληγιάννη.

Είσοδος ελεύθερη

NIGHT RUN-ΣΥΝΑΥΛΙΑ PRESTIGE
2026-06-05 20:30 - 23:00

ΟΙ «ΧΟΡΔΙΣΤΕΣ» ΣΤΟ ΦΕΣΤΙΒΑΛ ΚΗΠΟΥ
2026-06-06 19:00 - 21:00
Το βιβλίο του Φώτη Μαραζόπουλου «Χορδιστές» παρουσιάζεται το Σάββατο 6 Ιουνίου, ώρα 19:00, στην Δημοτική Βιβλιοθήκη στο πλαίσιο του Φεστιβάλ Κήπου.
Πρόκειται για ένα μυθιστόρημα που περιγράφει την διαδρομή από την Αθήνα στο Πεκίνο, κι από εκεί στο Μεξικό και την Αλεξάνδρεια, στους Δελφούς και τα Ανώγεια, όπου ο ήρωας του βιβλίου θα αναζητήσει την αλήθεια σε έναν κόσμο όπου τίποτα δεν είναι όπως φαίνεται.
Για το βιβλίο θα μιλήσουν η φιλόλογος και Δημοτική Σύμβουλος Νόρα Γαλανοπούλου, ο δάσκαλος και Δημοτικός Σύμβουλος Λάζαρος Κικίδης, η φιλόλογος και συγγραφέας Κατερίνα Καββαθά και ο ηθοποιός και συγγραφέας Στρατής Πανούριος.

Είσοδος ελεύθερη.

5ο ΦΕΣΤΙΒΑΛ ΒΡΕΦΟΝΗΠΙΑΚΩΝ ΣΤΑΘΜΩΝ ΣΤΟ ΑΛΣΟΣ
2026-06-06 19:30 - 21:30
Με κεντρικό σύνθημα “Τα παιδικά θέλουν ειρήνη” οι Βρεφονηπιακοί Σταθμοί της Νέας Σμύρνης πραγματοποιούν το 5ο Φεστιβάλ τους το Σάββατο 6 Ιουνίου, ώρα 19:30 στο Άλσος.
Τα πιτσιρίκια της πόλης θα παρουσιάσουν τα χορευτικά τους, ενώ στο χώρο του Άλσους θα λειτουργούν περίπτερα με Εργαστήρια Χειροτεχνίας και Γωνιές Παιχνιδιών.
Τα παιδιά θα διασκεδάσουν με Face Panting και Σαπουνόφουσκες, ενώ θα υπάρχουν για μικρούς και μεγάλους κεράσματα, γλυκά, παγωτά, χυμοί και λιχουδιές.
Σας περιμένουμε όλους.

ΕΓΚΑΙΝΙΑ ΤΩΝ ΠΑΙΔΙΚΩΝ ΧΑΡΩΝ ΤΟΥ ΑΛΣΟΥΣ
2026-06-07 18:00 - 21:00

ΓΡΑΜΜΑΤΑ ΣΤΗΝ ΠΑΝΑΓΙΑ
2026-06-13 19:00 - 21:00
Το βιβλίο του Κυριάκου Χαρίτου “Γράμματα στην Παναγία” παρουσιάζεται το Σάββατο 13 Ιουνίου, ώρα 19:00 στη Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.
Πρόκειται για ένα μυθιστόρημα που καταγράφει θραυσματικά την πορεία ενός ανθρώπου στον κόσμο. Τις σκέψεις και όσα ένιωσε. Χαρά, αγωνία, πίστη, αμφιβολία, κούραση, γαλήνη. Πιο πολύ το θαύμα. Την αγάπη.
Για το βιβλίο ο συγγραφέας θα συνομιλήσει με την αρχισυντάκτρια του ένθετου Κ της Καθημερινής Άθω Δημουλά. Θα ακολουθήσει συζήτηση με το κοινό.
Είσοδος ελεύθερη.

Ο ΔΗΜΟΣ ΝΕΑΣ ΣΜΥΡΝΗΣ ΒΡΑΒΕΥΕΙ ΤΟ ΚΟΙΝΩΝΙΚΟ ΦΡΟΝΤΙΣΤΗΡΙΟ
2026-06-14 19:00 - 21:00
Την ανεκτίμητη προσφορά των εθελοντών καθηγητών του Κοινωνικού Φροντιστηρίου θα βραβεύσει ο Δήμος Νέας Σμύρνης, την Κυριακή 14 Ιουνίου, ώρα 19:00 στην Δημοτική Βιβλιοθήκη (Αϊδινίου 28).
Οι εθελοντές καθηγητές του Κοινωνικού Φροντιστηρίου του Δήμου Νέας Σμύρνης, άνθρωποι που διδάσκουν με την καρδιά τους, προσφέρουν πολύτιμες υπηρεσίες στην εκπαίδευση και την νέα γενιά και παρέχουν γνώση χωρίς αποκλεισμούς.
Το Κοινωνικό Φροντιστήριο λειτουργεί και θερινά τμήματα για την προετοιμασία των μαθητών της Γ’ Λυκείου. Τα μαθήματα απευθύνονται σε μαθητές που επιθυμούν να προετοιμαστούν συστηματικά για τις Πανελλαδικές Εξετάσεις, με την υποστήριξη έμπειρων εκπαιδευτικών.
Στοιχεία επικοινωνίας:
Τηλέφωνο: 210 9344748
Κινητό: 6976700613
Σας περιμένουμε!

ΠΑΤΗΜΕΝΑ ΤΡΙΑΝΤΑ
2026-06-17 19:30 - 21:30
Το βιβλίο του Μιχάλη Νταγγίνη “Πατημένα τριάντα” (Εκδόσεις Διόπτρα) παρουσιάζεται την Τετάρτη 17 Ιουνίου, ώρα 19:30 στη Δημοτική Βιβλιοθήκη στο πλαίσιο του Φεστιβάλ Κήπου.
Το βιβλίο είναι η προσωπογραφία μιας ολόκληρης γενιάς, η οποία έχασε την αισιοδοξία της στη διάρκεια των αλλεπάλληλων κρίσεων που σημάδεψαν την ενηλικίωσή της. Με χιούμορ, σασπένς και διεισδυτική ψυχογράφηση χαρακτήρων, ένα έργο που εξερευνά την ανθρώπινη ύπαρξη μέσα από πέντε διαφορετικές οπτικές γωνίες, σε μια μουδιασμένη, κατακερματισμένη κοινωνία.
Για το βιβλίο θα μιλήσουν ο Ψυχολόγος και Δημοτικός Σύμβουλος Γιώργος Κρικρής και ο δικηγόρος Παντελής Μπράτης. Συντονίζει η Ευγενία Ταράνη.
Είσοδος ελεύθερη.

ΔΩΡΕΑΝ ΣΤΕΙΡΩΣΕΙΣ ΓΑΤΩΝ ΑΠΟ ΤΟΝ ΔΗΜΟ ΝΕΑΣ ΣΜΥΡΝΗΣ
2026-06-27 11:00 - 13:00
Την δυνατότητα να στειρώσουν δωρεάν την γάτα τους έχουν οι δημότες Νέας Σμύρνης στο πλαίσιο ακτιβιστικής δράσης για τα δεσποζόμενα γατιά που διοργανώνει το Γραφείο Αστικής Πανίδας του Δήμου . Η δράση θα πραγματοποιηθεί το Σάββατο 26 Ιουνίου και ισχύει για 30 ζώα.
Οι ενδιαφερόμενοι μπορούν να κλείσουν το ραντεβού τους στην Αστική Πανίδα του Δήμου στα τηλέφωνα 210 9370282 και 210 9345658
Οι στειρώσεις θα πραγματοποιηθούν στο συνεργαζόμενο κτηνιατρείο VeTeam στην Ηλιούπολη όπου θα μεταφερθούν με ασφάλεια τα ζώα.

ΜΕ ΕΝΤΕΧΝΗ ΜΟΥΣΙΚΗ ΟΛΟΚΛΗΡΩΝΕΤΑΙ ΤΟ ΦΕΣΤΙΒΑΛ ΚΗΠΟΥ
2026-06-27 19:00 - 21:00
Μ’ ένα έντεχνο μουσικό αφιέρωμα ολοκληρώνεται το Σάββατο 27 Ιουνίου το Φεστιβάλ Κήπου της Δημοτικής Βιβλιοθήκης.
Στην βραδιά, υπό τον τίτλο “Από τη γη ως τον Ουράνη” θα παίξει κιθάρα και θα τραγουδήσει ο Κωνσταντίνος Καραγεωργίου. Θα τον συνοδεύει με την λύρα του ο Δημήτρης Αλμπέρτος.
Ώρα έναρξης 19:00
Είσοδος ελεύθερη

ΕΚΔΗΛΩΣΗ ΓΙΑ ΤΗΝ ΟΡΘΗ ΣΥΜΠΛΗΡΩΣΗ ΤΟΥ ΜΗΧΑΝΟΓΡΑΦΙΚΟΥ
2026-06-30 20:00 - 22:00
Ενημερωτική συνάντηση με θέμα «Συμπλήρωσε έξυπνα το Μηχανογραφικό σου», διοργανώνει ο Δήμος Νέας Σμύρνης την Τρίτη 30 Ιουνίου, ώρα: 20:00 στο Δημοτικό Πολυχώρο “Γαλαξίας” στην κεντρική Πλατεία Ν. Σμύρνης.
Στην εκδήλωση θα δοθούν οδηγίες και συμβουλές προς τους υποψήφιους για την τριτοβάθμια εκπαίδευση και τους γονείς τους για τη σωστή συμπλήρωση του Μηχανογραφικού τους Δελτίου.
Ταυτόχρονα οι παριστάμενοι θα ενημερωθούν για την δυνατότητα on line συμπλήρωσης Μηχανογραφικού Δελτίου τόσο για τα Πανεπιστήμια όσο και για τα ΣΑΕΚ.
Την ενημέρωση θα κάνει ο Νίκος Δεμερτζής, Σύμβουλος Σταδιοδρομίας του Δήμου Νέας Σμύρνης.
